JohanHeinsen/ENO huggingface dataset:
Ribe Stifts Adresseaviser, 1848-03-27
Rendsborg har ogsaa erklæret sig for den provisoriske Regering; Prindsen af Augustenborg er ankomen dertil og modtagen med Jubel. Grændsetolden er ophævet.
Ribe Stifts Adresseaviser, 1848-03-27
Hertugen af Augustenborg er den 23. Marts kommen igjennem Hamborg paa Reisen til Berlin. Efterretningen om, at Kongen af Preussen vilde indtræde i det tydske Forbund for Øst- og Vestpreusen vakte overordentlig Glæde i Slesvig med Hensyn til Hertugdømmets Fremtid og hele Byen var illumineret paa enkelte Danskes Huse nær, der bleve beskyttede af en Sikkerhedsvagt, og navnlig af Beseler selv, Justitsraad Hancke o. fl. indflydelsesrige Mænd.
Ribe Stifts Adresseaviser, 1848-03-27
Jfølge aldeles paalidelige Privatefterretninger har Militæret i Slesvig, slesvigske Jægere, underkastet sig den provisoriske Regering i Rendsborg. Regimentet var allerede paa Marschen til Flensborg, men underveis vendte en Deel af Soldaterne tilbage til Slesvig, og efter at Resten havde naaet Flensborg, ere flere derfra gaaede tilbage. Officererne agte at begive sig til Kjøbenhavn. - Ogsaa Haderslev skal have erklæret sig for den provisoriske Regering.
Ribe Stifts Adresseaviser, 1848-03-27
Jfølge Meddelelse fra Viborg have de Stænderdeputerede valgt til Deelegerede af deres Midte, efter Reskript af 2 Januar, Kjøbstad=Valgklassen, Prof. Etatsraad Schouw (eenstemmig) og Landsoverretsprokurator Jespersen; Suppleant: Oliemøller Schytte; Sædegaardseierne: Proprietair Nyholm og Kmherre, de Lüttichau; Suppleant Kmherre de Reedz; de mindre Landeiendomsbesiddere. Høiesteretsassessor R. af D. Bruun og Fabrikant M. P. Bruun; Suppleant, Overkrigscommissair Holst. – Samme Dag holdtes dernæst i Stænderlokalet et talrigt og høist interessant Folkemøde af Stænderdeputerede og Mænd fra alle Jyllands forskjellige Egne til Discussion, og Beslutninger og Tidens store Spørgsmaal. Mødet indlededes af Jndbyder=Komitteens Medlem, Deput. Ree, som foreslog en Jkke-Deputeret, navnlig Rektor Olsen, til Dirigent, hvilket Forsamlingen med Akklamation stadfæstede. Efter en livlig Discussion, der aandede sand Begeistring for Fædrelandets og Frihedens Sag, vedtoges en af Komitteen i Udkast forelagt Adresse til Kongen, der forlanger særskilt konstitutionel Forsamling for Holsteen, uopholdelig Jndkaldelse af en National-Forsamling efter en liberalValgnorm med fri Valgbarhed til at vedtage en Konstitution for Danmark og Slesvig med egen Landdag for Sidste i provindsielle Anliggender), en Forfatning, som i sine Grundtræk betinger: En liberal og folkelig Valglov, fuldstændig statsborgerlig Lighed, fuldstændig Skattebevillingsret, fuldstændig Presse, Tale- og Forsamlingsfrihed, Offentlighed i Statstyrelsen, ansvarlige Ministre, almindelig Folkevæbning. Sluttelig opfordres Kongen til om Tronen og i Regeringskollegiernes Spidse at stille Mænd, som ved prøvede folkelige og frisindede Grundsætninger give Borgen for, at den almeen udtalte Folkestemme maa finde sin snare og sikkre Fyldestgjørelse. Forsamlingen besluttede dernæst, at en Deputation skulde overrække Hs. Majestæt Adressen og valgte hertil Prokurator Jespersen, Pastor Birkedahl, Kammerraad Krarup, Redaktor Ree, Oliemøller Schytte, Rector Olsen og Godseier Prok. Dahl. (Aalb. A.)
Ribe Stifts Adresseaviser, 1848-03-27
Handelsefterretninger. Flensborg, d. 12. Marts. Hvede 4 Rd. - s.; Rug 2 Rd. 32 s.; Byg Hr. 2 Rd. - s.; Boghvede 2 Rd. 8 ls.; Havre 1 Rd. 28 ls.
Ribe Stifts Adresseaviser, 1848-03-27
Ribe Torvepriser, d. 26. Marts. Rug pr. Td. 2 Rd. 28 ls.; Byg 2 Rd. 8 s.; Havre 1. Rd. 24 s.; Boghvede 1 Rd. 40 ls.; Boghvedegryn pr. Skp. 28 ls.; Byggryn 21 ls.; Smør pr. Pd. 7 enh. 1s.; Æg 4 ls. Snesen, Kartofler pr. Skp. 7 s.
Ribe Stifts Adresseaviser, 1848-03-27
Hamborgs Børs-Kours den 24. Marts. Slesvig=Holst. Species 3/4 pCt. Av. mod Banco. Dansk grov Kour. 24; Skillings-Stkr. 24 1/4 a 25 1/2 Ny 3/4 34 pCt. slettere end Banco. - Lousd. og Frd. 14 Mk. 2 3/4 s. Slesvig=Holst. Species a 60 s. Kr. 124 1/4, Preussiske Dalere a 40 sk. 1243 Mark Kour. for 100 Mk. Bco.
Ribe Stifts Adresseaviser, 1848-03-27
Ribe. J Løverdags Eftermiddag afholdtes en Raadstuforsamling af Borgere, hvori blev bestemt, at det paatænkte Kanal-Anlæg i Aaens Udløb, paa Grund af den bevægede Tid, skal udsættes til næste Aar.
Ribe Stifts Adresseaviser, 1848-03-27
Efter at dette var afgjort fremlagde en Komittee, bestaaende af Borgerrepræsentanterne Kbd. Andresen, Skomagermester Greisen og Kbd. Kleisdorff, Adjunkt Adler, Landinspektor Stemsen samt Prokurator Tvede et Udkast til nedenstaaende Erklæring, som blev vedtagen eenstemmigen af den overordentligt talrige Forsamling. Adjunkt Adler og Landinspektør Siemsen holdt derefter Foredrag ang. Nødvendigheden. af, at Ribes Jndvaanere organiserede sig saaledes, at de under disse urolige Tider kunne forsvare Byen mod mulige Angreb af omstreifende Bander. Dette blev ogsaa eenstemmigt besluttet, og efterat en Forsvars=Komittee var valgt og et begeistret Hurrah for Kongen og Fædrelandet var udbragt, skiltes Forsamlingen af under Afsyngelsen af "Danmark derligst Vang og Vænge. Ovennævnte Erklæring lyder saaledes: "Skjøndt der om Uretmæssigheden af og Ulykken for Danmark i Slesvigs Adskillelse fra Kongeriget kun kan være een Stemme i Danmark og en Erklæring desangaaende fra en enkelt Kommune altsaa kunde synes overflødig, skjøndt vi tilfulde føle, hvorliden Vægt vor lille Kommunes Stemme kan have i dette vigtige Anliggende, mene vi dog at Byens særegne Beliggenhed ikke alene paa Grændsen af, men inde i og omgivet af det Land, man nu aabenlyst søger at løsrive fra Riget, forpligter os til at afgive en aaben offentlig Erklæring, for at vise at vi ikke ere smittede af Separatisternes Meninger eller frygte deres Trudsler. Vi erklære da, at vi i det Hele tiltræde og optage som vore de 5 Punkter, som en talrig Forsamling i Kjøbenhavn antoge den 20. de som Grundvold for den Adresse der Dagen efter overleveredes Hans Majestæt Kongen: Vi mene altsaa, at Slesvigs Løsrivelse fra Danmark er en National-Ulykke, og at det altsaa er enhver Statsborgers Pligt at bidrage, hvad der staaer i hans Magt for at afværge dette; at vi ønske at Kongen ved ethvert Middel vil forebygge den og knytte Slesvig nærmere til Danmark, dog med sin egen Provindsial-Bestyrelse og lige Berettigelse for den tydske Nationalitet, hvor den er fremherskende, og vi tilsige ham vor yderste Bistand, efter Evne dertil og love ham, ikke at skye nogen Opoffrelse for at bevirke dette; endelig ønske vi, at Kongen omgiver Tronen med indsigtsfulde fædrelandssindede Mænd, der besidde Nationens Tillid.*)
Ribe Stifts Adresseaviser, 1848-03-27
Denne Erklæring afgive vi Ribe Byes Repræsentantere paa Byens Vegne, bemyndigede dertil af en Forsamling af en langt overveiende Fleerhed af Byens Borgere og øvrige Jndvaanere, og vi finde os saameget mere beføiede hertil, som vi tillige kunne erklære, at den slesvigske Landalmue i vor Omegn, med hvilken vi ere i stadig Berøring, og hvis Stemning altsaa er os velbekjendt, er ligesaa dansk i sit Hjertelag, som i sin Tale og Jntet ønsker mindre end en Jndlemmelse i det tydske Forbund. Ribe den 24. Marts 1848.
Ribe Stifts Adresseaviser, 1848-03-27
Borgerrepræsentantskabet for Ribe By. *) Det nye Ministeriums Personale var endnu ikke bekjendt ved Oplæsningen af denne Erklæring.
Ribe Stifts Adresseaviser, 1848-03-27
Landboerne i Byerne her i Egnen ere aarvaagne og have oprettet Vagter, som patrouillere om Natten.
Ribe Stifts Adresseaviser, 1848-03-27
Fredagsaavisen fra Kbhvn, manglede igaar. 4de Onsdag i Fasten, den 29. Marts, holdes i Domkirken Gudstjeneste og Kommunion for St. Cathrine Sogn. Hr. Pastor de Thurah prædiker. (Forlangt indrykket.)(See denne Avis Nr. 34.)
Ribe Stifts Adresseaviser, 1848-03-27
Jfald den ærede Anonymicus har Lyst og Vilkaar til at opføre en Ladebygning i alle Maader svarende til den, som jeg antager han mener, for hans egen Regning i hver Henseende for lavere Priis end 1370 Rbd. (og med en passende Decourteren for at Føden i Aar er billigere end i 1847), da bedes han snarest muelig at melde sig hos mig, som netop har en saadan Bygnings Opførelse i Kommission, hvorefter jeg er istand til at yde en solid Entrepreneur en saadan Betaling. Christianshøi, Malth Sogn, den 22 Marts 1848. Hans H. C. Jensen.
Ribe Stifts Adresseaviser, 1848-03-27
Bekiendtgjørelser. De af Ribe Avis's Abonnentere, paa Routen mellem Ribe og Varde, som skylde Postbefordrerne Betaling for at føre Avisen herfra, ville behage, at berigtige samme inden denne Maaneds Udgang til Laust Hansen i Endrup Posthuus, eller til Postbefordrerne selv, da disse hvis dette ikke skeer, ikke ville befordre Avisen længere. Hyphoff.
Ribe Stifts Adresseaviser, 1848-03-27
Nye Appelsiner ere atter at erholde paa Apotheket, i Ribe.
Ribe Stifts Adresseaviser, 1848-03-27
Hos Farver Och Andersen Jensen i Tjerreborg er der Plads for tvende duelige Farversvende, som strax kunne faae Arbeide og tillige for en Dreng, som har Lyst til at lære denne Profession. Paa Lønnen sees ikke saa nøie naar de kun have gode Anbefalinger. Helst ønsker jeg danske Folk. Tjerreborg den 17. Marts 1848. O. A. Jensen.
Ribe Stifts Adresseaviser, 1848-03-27
Dampskibsfart fra Hjerting til London J de første Dage af Mai Maaned næstkommende vil et af det londonner Continental Cattle Conveyance Company's ny og alene til Transport af Kvæg og Varer indrettede Dampskib afgaae fra Hjerting til London. De som maatte ønske at faae Kreature af skibede ville behage at mælde sig hos Undertegnede forinden d. 10. April næstk. Anmældelse om andre Vare ønskes senest forinden d. 20. f. M. Hjerting d. 10. Marts 1848. A. J. Møller.
Ribe Stifts Adresseaviser, 1848-03-27
Ved Proclama, som vil blive tinglæst ved Under- og Overret, ere Alle og Enhver, som maatte have noget at fordre i Boet efter afdøde Frøken Christiane Benedicte Muderspach heraf Byen indkaldte med 12 Ugers Varsel, til inden Udløbet af denne Frist at anmelde og beviisliggjøre deres Krav for undertegnede Skifteforvalter, der behandler Boet. Tillige ere den Afdødes Arvinger indkaldte med Aar og Dags Varsel til at anmelde og beviisliggjøre deres Arveret, samt at varetage deres Tarv under Boets Behandling. Byfogedcontoiret i Veile den 15. Marts 1848. O. M. Hersleb.
Ribe Stifts Adresseaviser, 1848-03-27
Jordemodertjenesten for Jerne Sogn med tilliggende District udenfor Sognet, er ledig. Til Tjenesten hörer en Lön af 20 Rbd. aarlig fra Amtets Repartitionsfond, og af Districtet ydes. efter en Forening af 30. Marts 1819, en Godtgjörelse i Penge af omtrent 38 Rbd. aarlig, istedetfor fri Bolig, Jordlod og Brændsel. Ansøgninger om denne Jordemodertjeneste modtages ved Amtet i en Tid af 6 Uger fra Dato.
Ribe Stifts Adresseaviser, 1848-03-27
Ribe Stiftamthuus den 22. Marts 1848. i Stiftamtmandens Fraværelse: Thorup, Em. Trykt Ribe hos Chr. al. Hyphoff. Nylig har forladt Pressen:
Ribe Stifts Adresseaviser, 1848-03-27
Festprædikener. af Albert Leth. Sognepræst i Middelfart. Anden betydelig forøgede Udgave. 9 Mk. heft., 11 Mk. smukt indb. Jndhold. 1) Jeg eier en Mand, som er Herren. Paa første Juledag. 2) Vil Du holde Julefest, da maa Du være et Barn, og Du maa være fattig. Paa første Juledag. 3) Julesangen. Paa anden Juledag. 4) Stephanus eller Troens Kraft. Paa anden Juledag. 5) Mennesket er en Fremmed paa Jorden. Paa Nytaarsdag. 6) Hvorledes kunne vi faae et lykkeligt Nytaar. Paa Nytaarsdag. 7) Nadveren, et Jhukommelsesmaaltid. Paa Skjærtorsdag. 8) Vor Herres Sjælesorg. Paa Skjærtorsdag. 9) De syv Korsord. Paa Langfredag. 10) Det er fuldbragt. Paa Langfredag. 11) Opstandelsens Seier. Paa første Paaskedag. 12) Herren vækker de Døde. Paa første Paaskedag. 13) Det evige Liv allerede her paa Jorden. Paa anden Paaskedag. 14) Herren er visselig opstanden. Paa anden Paaskedag. 15) Guds Dom kommer. Paa almindelig Bededag. 16) Den sande Omvendelse. Paa almindelig Bededag. 17) Christi kongelige Embede. Paa Christi Himmelfartsdag. 18) Himmelen er aaben. Paa Christi Himmelfartsdag. 19) Den tredie Troens Artikel. Paa første Pintsedag. 20) Hvad den hellig Aand udretter, naar han kommer til os. Paa første Pintsedag. 21) En Christens Fred. Paa anden Pintsedag. 22) Jesus omvender Syndere. Paa anden Pintsedag. 23) Guds Ord er en kostelig Gave. Paa Allehelgensdag. 24) De Helliges Kamp, Glæde og Herlighed. Paa Allehelgensdag. Af samme Forfatter er tidligere udkommet: Christelig Huuspostil, indeholdende Prædikener paa Aarets Søn- og Festdage. Andet Oplag. 3 Rbd. 3 Mk. smukt indb.
Ribe Stifts Adresseaviser, 1848-03-27
Kirkelige Leilighedstaler. 2 Rbd. smukt indb.
Ribe Stifts Adresseaviser, 1848-03-27
Disse Skrifter faaes i de fleste Boglader i Danmark og Norge, i Ribe hos Terman sen sen. Termansen jun. og Andersen, i Aarre hos Nielsen og i Odense hos Forlæggeren den Hempelske Boghandel.
Ribe Stifts Adresseaviser, 1848-03-27
Maadeholdsforeningsmøde Søndagen d. 2. April Kl. 4 Eftermiddag i Borgerskolens Locale.
Ribe Stifts Adresseaviser, 1848-03-27
En god Wienervogn er at erholde tilkjøbs. Adressecomptoiret anviser.
Ribe Stifts Adresseaviser, 1848-03-27
Høivande ved Sønderhoe fra 21 til 27. Marts incl. D. 21. Marts Kl. 2 49 Min. Kl. 3 9. Kl. 3, 50 24. - Kl. 4 11 25. - Kl. 4 54 26. - Kl. 5 31 Kl. 6 14 Naar 2 Timer lægges til de her angivne Formiddags=Klokkeslet faaer man den omtrentlige Flodtid for Ribe. Den høieste Flod eller Springstod indtræffer i Gjennemsnit 3 Flod tider efter ny Maane og fuld Maane.
Ribe Stifts Adresseaviser, 1848-03-28
Ribe. Stifts-Avis og Avertissements-Tidende. Udgivet af Chr. sal. Hyphoff, redigeret af E. Hyphoff. Tirsdagen den 28. Marts.
Ribe Stifts Adresseaviser, 1848-03-28
Indenlandske Efterretninger Kongens Hilsen til Kjøbenhavns Jndvaanere, For to Dage siden takkede J Os jublende, fordi Vihavde forekommet Eders Ønsker. Nu takke Vi Eder for den Orden og Ro J have vedligeholdt i disse Dage.
Ribe Stifts Adresseaviser, 1848-03-28
De slesvigholsteenske Afsendinge have Vi svaret, at Vi hverken have Magt eller Villie til at lade Slesvig gaae ind i det tydske Forbund eller adskilles fra Vort elskede Fædreland, men at tvertimod Danmark og Slesvig skulle samles under een frie Forfatning med saa stor som mulig provindsiel Selvstændighed for Slesvig, og at Holsteen derimod som tydsk Forbundstat skal have sin egen fri Forfatning. Vi have nu saaledes gjort de Jndrømmelser, Vi kunne, modtages ikke Vort Tilbud, skulle, Vi med Vort hele Danske Folk hævde Danmarks Værdighed.
Ribe Stifts Adresseaviser, 1848-03-28
De slesvig-holsteenske Afsendinges Sikkerhed betroe Vi Vort danske Folks Ære.
Ribe Stifts Adresseaviser, 1848-03-28
Christiansborg Slot den 24. Marts 1848. Under 24. de har Hs. Majestæt allern udnævnt: Geheime-Statsminister Grev A. W. Moltke til Premierminister samt tillige Finansminister, og skal han som saadan indtil videre forestaae det kongel. Rentekammer, den kgl. Finansdeputation Statsgjældsdirektionen indtil Finansministeriet kan organiseres, hvorhos han indtil nærmere allerhøieste Ordre har at varetage samtlige Marinen henhørende Sager. Geheime-Statsminister C. F. Bardensleth til Justitsminister, og skal han som saadan indtil Videre forestaae det kgl. danske Kancelli, indtil Justitsministeriet kan organiseres. Kammerherre Grev F. M. Knuth til Minister for de udenlandske Sager, og har han derhos indtil nærmere allerhøieste Ordre at varetage samtlige under det kgl. Slesvig=Holsteen-Lauenborgske Kancelli henhørende Sager. Kammerpræsident C.A. Bluhme til Handelsminister, og skal han som saadan indtil videre forestaae det kongelige GeneralToldkammer- og Kommerce-Kollegium, indtil Ministeriets Organisation kan foregaae. Magister D. G. Monrad til Minister for Kirke- og Underviisningsvæsen, og skal han som saadan forestaae den kongel. Direction for Universitetet og de lærde Skoler, hvorimod de Geistligheden, Borger- og Almue-Underviisningen vedkommende Sager fremdeles besørges gjennem det kgl. danske Kancelli indtil de kgl. Kollegiers Omorganisation kan foregaae. Kapitain A. F. Tscherning til Krigsminister, og skal han som saadan overtage Alt til Krigsvæsenet til Lands henhørende. Etatsraad L. N. Hvidt og Høiesteretsadvokat Lehmann til Ministre uden Portefenille.
Ribe Stifts Adresseaviser, 1848-03-28
Efter Fædrelandet optage vi Følgende: "Medborgere, Mange danske Mænd have, i Anledning af den truende Krigsfare, henvendt sig til mig, deels forat tilbyde deres Tjeneste, deels for at forlange Vaaben og andre Væbningsgjenstande, deels med Forslag til Krigsforetagender. Jdet jeg i fuldeste Maade paaskjønner denne levende Fædrelandskjærlighed, som har fremkaldt disse Yttringer, maa jeg dog gjøre opmærksom paa, at der, for ikke at afbryde eller forsinke de for min Embedstiltrædelse med Jver paadrevne Rustninger, maa hengaae nogen Tid, førend de forskjellige Tilbud og Begjæringer kunne fyldestgjøres. Jdet jeg meddeler dette, maa jeg tillige bringe mine Medborgere i Erindring, at det ikke er nok at samle Folk for at have en Hærmagt, men at mange vigtige Elementer komme med i Betragtning, samt at letsindig udførte Krigstog føre til egen Fordærv og Fjendens Fremgang. For at jeg skal kunne udrette Noget maa jeg have nogen Tid. Paa et Par Dage lader sig ikke et saa besværligt Maskineri, som det jeg har forefundet bringe i god Gang. Kjøbenhavn den 24. Marts 1848. A. F. Tscherning, Krigsminister.
Ribe Stifts Adresseaviser, 1848-03-28
Berl. T. seer i det nye Ministerium de nye Anskuelser, der nu almindelig gjøre sig gjældende, repræsenterede under Præsidiet af en Mand, som ved sin ædle Karakteer og hele Færd har vundet det danske Folks udeelte Agtelse og varme Hengivenhed. Vanskelig er den Opgave, som det nye Ministerium har at løse, men med den varme Kjærlighed til Fædrelandet og de store aandelige Kræfter, som utvivlsomt findes i det nye Ministerium, med den almindelige Tillid, som skjænkes det, og den Frihed, hvormed det er sat istand til at virke, er der godt Haab om at Opgaven vil blive løst til Fædrelandets Held og Ære og Folkets Tilfredshed.
Ribe Stifts Adresseaviser, 1848-03-28
Blandt de Mænd, der bleve opkaldte til Kongen under Miniskerkrisen i Kjøbenhavn var ogsaa Kmherre Grev Sponneck i Generaltoldkamret.
Ribe Stifts Adresseaviser, 1848-03-28
Under 24. Marts er udkommet følgende provisoriske Forordning: 1. Alle Presseforholdene vedkommende Love, der ere udkomne efter Forordningen af 27. September 1799, blive herved satte ud af Kraft, ligesom den i nysnævnte Forordnings § 20 for domfældte Forfattere bestemte Censur herved ophæves. 2. Forsaavidt Forordningen af 27. September 1799 fastsætter Straf af Landsforviisning, offentligt Arbeide eller Fængsel paa Vand og Brød, træder simpelt Fængsel i en efter Rettens Skjøn passende Tid istedet. 3. Tiltale for formeentlige Fornærmelser mod fremmede Magter skal kun finde Sted efter Forlangende af vedkommende Regering ad den diplomatiske Vei, naar derhos Vor Justitsminister dertil finder tilstrækkelig Grund.
Ribe Stifts Adresseaviser, 1848-03-28
Stemningen her i Byen - hedder det fra Kbhn. i B. Td. under 25. ds. – har i disse Dage været udmærket, og Folkets rolige og ordentlige Holdning kan ikke noksom roses Studenterstanden maa ligeledes prises for den Opoffrelse og Udholdenhed, hvormed den har sørget for Ordenens og Rolighedens Opretholdelse i disse Dage, og den skyldes det vist meget, at Alt er gaaet saa godt af. J Aftes Kl. 8 samlede sig en Folkemængde meest af de simplere Klasser, ud for Studenterforeningen og bragte Studenterne et Leve. Derfra begav den sig til Christiansborg, hvor den afsang "Danmark deligst Vang og Vænge og udbragte et ni Gange gjentaget Hurra for Kongen, hvorpaa den drog videre og udbragte Leve for forskjellige af de nye Ministre, alt i den skjønneste Orden og i al Gemytlighed, og skiltes derpaa ad Paa flere Steder i Bredgaden og Blancogaden var der illumineret.
Ribe Stifts Adresseaviser, 1848-03-28
Batteriet Trekroner er nu monteret med: 1684. Pd. Bombekanoner og 4436 Pd. Langskyts.
Ribe Stifts Adresseaviser, 1848-03-28
J Loll. F. Av. skrives fra Kbhavn under 17. ds. Det er nu bestemt, at Premierlieutenant v. Raasløff af Artilleriet skal reise til Frankrig for at kjøbe 20,000 Geværer. Lieutenanten er nok allerede reist.
Ribe Stifts Adresseaviser, 1848-03-28
Efter Forlydende vil nu Postreformen snart kunne ventes at træde i Kraft. En eensformig Porto vil ikke blive indført, da den vilde medføre et for stort Tab for Postkassen; derimod vil Landet blive inddeelt i 5 Distrikter, og i ethvert af disse vil Portoen blive en uforanderlig Størrelse, næmlig for 1ste Distrikt, den sjællandske Øgruppe, 6 s. for et Brev, dog med den Moderation, at der for Stationerne indtil 8 Miles Afstand fra Kbhavn, kun betales 3 s.; for 2det Distrikt, den fyenske Ogruppe, 9 s.; for 3die Distrikt, Nørrejylland, 12 s.; for 4de Distrikt, Slesvig og Holsteen, 12 s; for 5te Distrikt, Hamborg og Altona, 16 s. Dog maae vi herved bemærke, at Sagen har endnu ikke været forelagt til allerh. Resolution, saa der muligt kan skee enkelte Forandringer. Alle offentlige Breve skulle i Fremtiden betales. Man regner paa, at denne Nedsættelse i Portoen vil medføre et Tab af 100,000 Rbd. om Aaret for Post kassen; men dette Tab vil sikkert blive dækket ved den forøgede Korrespondance; idetmindste har man Erfaringen for sig i England. (L. F. Av.)
Ribe Stifts Adresseaviser, 1848-03-28
Blandt flere Viser, som ere udsprungne af den nærværende Stemning, meddeler Berl. Tid, følgende af Kaalund: Opmand Dig, Du Danske lad Verden nu see, At ei Du vanslægted i Tiden. Skal Dannemark rammes af Skjændsel og Spee, Nei, for skal vi knuses i Striden. End ruller derude det sortladne Hav, Det bruser og Fædrenes Seire; Paa Kæmpernes Høie, paa Heltenes Grav Skal Voldsmænd ei haanligt sig leire! For Frelse, for Frihed, i Trængselens Stund, Vi kæmpe saa mange vi ere, Og den skal vi kalde den feigeste Hund, Som svigter sit Fædrelands Ære! Vi drives jo ikke af Trods eller Had, Vi kæmpe for Danmark, vor Moder. Vort ældgamle Land vil man splitte os ad, Og bortrive Broder fra Broder. Vi rase jo ikke med Ulvenes Mod. Om Hvo der den Anden skal trykke; Vi føle ei Tørst efter Menneskeblod, Men Tørst efter Menneskelykke!
Ribe Stifts Adresseaviser, 1848-03-28
J Kreds om vor Konge som Muur vil vi staae, Thi dansk er hans ærlige Tanke; Og Fjenden skal trække det korteste Straa, Naar Løven først reiser sin Manke. Ja, Seier skal følge vor ærlige Sag, Saavist som med kneisende Pander Vi vende vort Øie mod Frihedens Dag Og Ryggen mod Verdens Tyraner.
Ribe Stifts Adresseaviser, 1848-03-28
Ribe. Fra Altona berettes, at Hertugen af Augustenborg den 25. Marts er kommen tilbage fra Berlin med en Skrivelse fra Kongen af Preussen, hvori denne, i Henhold til den bekjendte Forbundsbeslutning, anerkjender Hertugdommernes Selvstændighed og Uadskillelighed saavelsom den agnatiske Arvefølge. Denne Skrivelse (som maaskee dog kun er et Krigspuds) tillægge Slesvigholsteinerne naturligviis stor Betydning; men den har kun saare liden eller ingen; thi har Kongen af Preussen ogsaa erklæret, at han anerkjender Hertugdømmernes Uadskillelighed, saa vil det dog for Øjeblikket være meget vanskeligt for ham at sende Oprørerne Hjælp, da han har ondt ved at hjælpe sig selv; men skulde imidlertid han eller nogen anden tydsk Magt kunne sende disse Hjælp, og England og Frankrig vilde taale dette (hvilket de dog hverken ville eller kunne, da vil vor danske Konge i Spidsen for sit Folk kæmpe til sidste Mand for Slesvig. Faae vi derimod Lov til at afgjøre Sagen med Oprørerne uden fremmed Jndblanding, da kunne disse umuligt erobre Slesvig; - hvis det skeete, da var Nationen for evig vanæret. Men det skal den danske Nation aldrig blive Olshausen har yttret i en Tale, at vi er et dovnt, dorsk og usammenholdende Folk; men han vil visseligen komme til at erkjende, at han løi. Alene i nogle faa Sogne i Ribes Egn staae 2000 Bønder færdige til at kæmpe til sidste Mand, for deres Nationalitet. Deres juridiske Embedsmænd (navnlig Herredsfoged Ahlmann og Ridefoged Riedel) og Andre have søgt ved Udbredelse af Oprørernes Proklamation og ved Taler at formaae dem til at give sig under Tydskland, men forgiæves: Slesvigerne ville forblive hos Danmark, og deres Villie er stærk, som deres Arm. Ogsaa øster paa have Bønderne organiseret sig til at kæmpe for Fædrelandet. En Deel Tropper ere ankomne til Kolding og deres Antal forøges dagligen.